CELEX: 62020TN0238
Language: fi
Date: 2020-05-01 00:00:00
Title: Asia T-238/20: Kanne 1.5.2020 – Ryanair v. komissio

22.6.2020   
            
            
               FI
            
            
               Euroopan unionin virallinen lehti
            
            
               C 209/36
            
         
      Kanne 1.5.2020 – Ryanair v. komissio
      (Asia T-238/20)
      (2020/C 209/47)
      Oikeudenkäyntikieli: englanti
      
         Asianosaiset
      
      
         Kantaja: Ryanair DAC (Swords, Irlanti) (edustajat: asianajajat E. Vahida, F. Laprévote, S. Rating ja I. Metaxas-Maranghidis)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan komission 11.4.2020 antaman päätöksen valtiontuesta SA.56812 (1)
                  
               
            
                  —
               
               
                  velvoittamaan komission korvaamaan oikeudenkäyntikulut.
               
            
                  —
               
               
                  Kantaja on myös pyytänyt, että sen kanne käsiteltäisiin Euroopan unionin tuomioistuimen perussäännön 23 a artiklassa tarkoitetussa nopeutetussa menettelyssä.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa neljään kanneperusteeseen.
      
                  1)
               
               
                  Ensimmäinen kanneperuste, joka perustuu siihen, että komission päätös on EUT-sopimusten erityismääräysten vastainen ja loukkaa kansalaisuuteen perustuvan syrjinnän kieltoa ja palvelujen vapaata liikkuvuutta koskevia unionin oikeuden yleisiä periaatteita, joihin lentoliikenteen vapauttaminen kilpailulle Euroopan unionissa on perustunut 1980-luvun lopulta lähtien. Lentoliikenteen markkinoiden vapauttaminen Euroopan unionissa on mahdollistanut aidosti yleiseurooppalaisten halpalentoyhtiöiden kasvun. Komission päätöksessä jätetään huomiotta tällaisten yleiseurooppalaisten lentoyhtiöiden merkitys Euroopan unionin jäsenvaltioiden liikenneverkostolle sallimalla Ruotsin myöntävän tukea vain niille Euroopan unionin lentoyhtiöille, joille Ruotsi on myöntänyt Euroopan unionin liikennelupia. SEUT 107 artiklan 3 kohdan b alakohdassa määrätään poikkeuksesta SEUT 107 artiklan 1 kohdan mukaiseen valtiontukien kieltoon, mutta siinä ei määrätä poikkeuksista muihin EUT-sopimuksen sääntöihin ja periaatteisiin.
               
            
                  2)
               
               
                  Toinen kanneperuste, joka perustuu siihen, että komission päätöksessä on laiminlyöty komission velvollisuus punnita vastakkain tuen hyödyllisiä vaikutuksia ja sen haitallisia vaikutuksia kaupankäyntiin ja ylläpitää häiriintymätön kilpailu (niin sanottu tasapainotesti).
               
            
                  3)
               
               
                  Kolmas kanneperuste, joka perustuu siihen, että komissio on laiminlyönyt muodollisen tutkintamenettelyn aloittamisen vakavista vaikeuksista huolimatta sekä loukannut kantajan menettelyllisiä oikeuksia.
               
            
                  4)
               
               
                  Neljäs kanneperuste, joka perustuu siihen, että päätöksessä laiminlyödään komission perusteluvelvollisuus.
               
            
         (1)  Euroopan komission 11.4.2020 antama päätös valtiontuesta SA.56812 Ruotsi – Lentoyhtiöiden hyväksi toteutettu lainatakausjärjestelmä tilapäisissä puitteissa valtiontukitoimenpiteille talouden tukemiseksi tämänhetkisessä covid-19-epidemiassa (ei vielä julkaistu Euroopan unionin virallisessa lehdessä)